Кыргыз Республикасынын

билим берүү жана илим

министирлигинин

№\_\_\_\_\_ “\_\_\_” \_\_\_\_\_\_20 ж

буйругуна тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ ПРОФЕССИОНАЛДЫК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**610001- Ветеринария**

АДИСТИГИ БОЮНЧА

**Квалификация «Ветеринардык врач»**

**Бишкек – 2020**

**1. Жалпы жоболор**

1.1. Жогорку кесиптик билим берүүнүн **610001 - «Ветеринария»** адистиги боюнча ушул Мамлекеттик билим берүү стандарты Кыргыз Республикасынын "Билим берүү жөнүндө" Мыйзамына жана Кыргыз Республикасынын билим берүү жаатындагы башка ченемдик укуктук актыларына ылайык Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу адистерди даярдоо боюнча кесиптик билим берүү программаларын ишке ашыруучу бардык ЖОЖдор үчүн менчигинин түрүнө жана ведомствалык таандыктыгына карабастан милдеттүү болуп эсептелет.

1.2. Ушул Жогорку кесиптик билим берүүнүн мамлекеттик билим берүү стандартында «Билим берүү жөнүндө» Кыргыз Республикасынын Мыйзамына жана Кыргыз Республикасы катышкан жана мыйзам менен бекитилген тартипте күчүнө кирген жогорку кесиптик билим берүү жаатындагы эл аралык келишимдерге ылайык терминдер жана аныктамалар пайдаланылат:

**- негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

**- даярдоонун багыты** – ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

**- профиль -** негизги билим берүү программасынын конкреттүү бир түргө багытталышы жана (же) кесиптик иш объекти;

**-компетенция -** окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**-кредит (зачеттук бирдик)** - негизги кесиптик билим берүү программасынын эмгек сыйымдуулугунун шарттуу өлчөмү;

- окутуунун натыйжалары-негизги билим берүү программасы/модулу боюнча окуунун натыйжасында ээ болгон компетенциялар;

**-жалпы илимий компетенциялар** - кесиптик иштин бардык түрлөрү (же көпчүлүгү) үчүн жалпы болуп саналган мүнөзмөлөрдү билдирет: окуу, талдоо жана синтез кылуу ж.б. жөндөмдүүлүк;

**- инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

**- социалдык - инсандык жана жалпы маданий компетенциялар** - ой-сезимдерин жана мамилесин билдирүүгө, сын көз менен ой жүгүртүүгө жана өзүно баа бере билүүгө байланышкан жеке сапаттар, ошондой эле социалдык өз ара байланыш жана кызматташу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

-**кесиптик стандарт** - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да, өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык денгээлин баяндаган негиз түзүүчү документ;

1.3. Жогорку кесиптик билим берүүнүн ушул Мамлекеттик билим берүү стандартында колдонулган **негизги кыскартуулар**:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

**2. Колдонуу тармагы**

2.1. Ушул Жогорку кесиптик билим берүүнүн мамлекеттик билим берүү стандарты **610001-«Ветеринария»** адистиги боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу, Кыргыз Республикасынын аймагында тийиштүү адистик боюнча лицензиясы бар менчигинин түрүнѳ жана ведомстволук таандыгына карабастан бардык жогорку кесиптик билим берүү уюмдарынын (мындан ары – жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. Ушул ЖКББ МББСын 610001- «Ветеринария»адистиги боюнча негизги пайдалануучулар төмөнкүлөр болуп саналат:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн ЖОЖдорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- ЖОЖдун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка көзөмөлдөөнү жүзөгө ашыруучу ыйгарым укуктуу мамлекеттик органдар.

- билим берүү программаларын жана уюмдарын аккредитациялоочу агенттиктер;

2.3. Абитуриенттердин даярдыгынын деңгээлине талаптар.

2.3.1. "Ветеринардык врач" квалификациясынын ыйгарылышы менен жогорку кесиптик билим алууга талаптанган абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Адистиктин жалпы мүнөздөмөсү**

3.1. Кыргыз Республикасында айрым адистиктерди даярдоо боюнча 610001- «Ветеринария» ЖКББ НББП ишке ашырылат. ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн ЖОЖдордун бүтүрүүчүлөрүнө "Ветеринардык врач**"** квалификациясы ыйгарылып, жогорку билими тууралуу диплом берилет.

Адистиктин алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

3.2. Окуунун ченемдик мөөнөттөрү, ЖКББ НББП өздөштүрүүнүн кредиттердеги жалпы эмгек сыйымдуулугу көрсөтүлөт.

Жалпы орто кесиптик орто билимдин базасында күндүзгү окуу формасында 610001 - «Ветеринария» адистиги боюнча ЖКББ НББПны өздөштүрүүнүн ченемдик мөөнөтү 5 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда адистик боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тиешелүү профилдеги кесиптик орто билими же жогорку кесиптик билими бар адамдарга адистик боюнча тездетилген программалар менен ЖКББ НББПны өздөштүрүүгө укук берилет. Тездетилген программаларды ишке ашырууда окуу мөөнөтү башка билим берүү программасы боюнча кесиптик орто билим жана (же) жогорку билим алууда студент өздөштүргөн (өткөн) өзүнчө дисциплиналар (модулдар) жана (же) өзүнчө практикалар боюнча окутуунун натыйжаларын толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги жож тарабынан өз алдынча аныкталат.

Орто кесиптик билим берүү базасында адистик боюнча ЖКББ НББП өздөштүрүү мөөнөттөрү күндүзгү окутууу формасында тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттү билим алуунун тийиштүү формасы боюнча аныкталган убакытка салыштырмалуу узартууга укуктуу.

Адистик боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт

3.3. Жалпы орто же кесиптик билимдин базасында күндүзгү окуу формасында адистик боюнча НББПны өздөштүрүүнүн жалпы эмгек сыйымдуулугу 300 дөн кем эмес кредитти түзот.

Күндүзгү окуу формасы боюнча окуу жылындагы ЖКББ НББ Пнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48 ден кем эмес кредитти түзот.

3.4. ЖКББ НББПнын инсанды окутуу жана тарбиялоо жаатындагы даярдоонун **610001- «Ветеринария»** адистиктери боюнча максаттары.

3.4.1. ЖКББ НББПнын окутуу жаатындагы 610001- «Ветеринария» адистиги боюнча **максаты** болуп **адистерди даярдоодо** жаныбарлардын жана адамдардын ден-соолугун сактоо жана аны камсыз кылуу, жаныбарлардын жана адамдардын өзгөчө коркунучтуу ооруларынын алдын алуу, жаныбарлардын азыктуулук сапатын жакшыртуу, ар кандай этиологиядагы оорулардан алдын алуу жана диагноз коюу; жаныбарларды дарылоо, ветеринардык-соттук экспертизаны, ветеринардык-санитардык экспертизаны, мамлекеттик ветеринардык көзөмөлдөөнү, жаныбарлар үчүн дары-дармектерди иштеп чыгаруу жана аларды иштетүү багытындагы ар кандай кесиптик кызматтарга студенттердин жеке сапаттарын ѳѳрчүтүү жана практикалык иш аракеттеринин натыйжалуулугуна багытоо менен кесиптик компетенцияларын калыптандыруу саналат.

3.4.2. ЖКББ НББПнын инсанды тарбиялоо жаатындагы даярдоонун **610001- «Ветеринария»** адистиги боюнча максаты: студенттердин социалдык-инсандык сапаттарын калыптандыруу жаатындагы максаттары болуп: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу эсептелинет.

3.5. Бүтүрүүчүлөрдүн кесиптик иш чөйрөсү адистиги боюнча төмөнкүлөрдү камтыйт: жаныбарлардын жана адамдардын ден-соолугун сактоо жана аны камсыз кылуу, жаныбарлардын жана адамдардын өзгөчө коркунучтуу ооруларын алдын алуу, жаныбарлардын азыктуулук сапатын жакшыртуу, ар кандай этиологиядагы оорулардан алдын алуу жана диагноз коюу; жаныбарларды дарылоо, ветеринардык-соттук экспертизаны, ветеринардык-санитардык экспертизаны, мамлекеттик ветеринардык көзөмөлдөөнү, жаныбарлар үчүн дары-дармектерди иштеп чыгаруу жана алар менен иштөөнү.

Бүтүрүүчүлөрдүн билиминин жана алынган компетенцияларынын денгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

3.6. Адистердин кесиптик ишкердүүлүгүнүн объектиси болуп төмөнкүлөр эсептелинет: айыл-чарба, үй, лаборатордук, экзотикалык, жапайы жаныбарлар, куштар, бал аарылар, балыктар, гидробионттор жана башка деңиз, дарыя жандыктары, клетка культуралары, микробиологиялык жана вирустук штаммдар, жаныбарлардан жана өсүмдүктөрдөн алынган даяр продуктылар жана сырьелор, бал аары продуктылары, тоюттар жана тоют кошумчалары, тоюттарды даярдоо, алардын ордуларын даярдоо жана сактоо, дары-дармектер жана биологиялык дарылар, дарыларды, тоюттарды жана продуктыларды өндүрүү боюнча технологиялык линиялар,жаныбарларды кармоо үчүн сарайлар, жайыттар, көлмөлөр, мал союлуучу жайлар, малдын өлүктөрү ташталуучу жайлар, жаныбарларды ташуучу унаалар, жаныбарлардан жана өсүмдүктөрдөн алынган продуктылар, ошондой эле азык-түлүктү сатуу, сактоо, кайра иштетүү жана жаныбарлардан жана өсүмдүктөрдөн алынган тоюттарды иштеп чыгаруучу мекемелер.

**3.7. 610001- «Ветеринария» адистиги боюнча даярдоодо адистер төмөнкү кесиптик кызматтын түрлөрүнө даярдалынат:**

* Врачтык;
* Эксперттик көзөмөлдөө;
* Уюштуруучулук жана башкаруучулук;
* Өндүрүштүк жана технологиялык;
* Долбоордук-консультациялык;
* Билим берүү жана тарбиялык;
* Илимий изилдөө.

Кесиптик кызматтын конкреттүү түрлөрү боюнча адис даярдоо ЖОЖ менен ЖОЖынын окуп үйрөтүүчү илимий-педагогикалык кызматкерлери жана жумуш менен камсыз кылуучу мекемелери менен бирдикте тийиштүү кесиптик стандарттын (эгер болсо) негизинде аныкталат.

3.8. **Бүтүрүүчүлөрдүн кесиптик милдеттери.** 610001 **-** Ветеринарияадистиги боюнча даярдалган адис кесиптик кызматтын түрлөрүнө ылайык төмөнкү кесиптик маселелерди чечүүгө милдеттүү:

**врачтык кызматтын чөйрөсүндө:**

-этиологиясы ар кандай ооруларга диагноз коюу, алдын алуу жана аларды дарылоо;

**эксперттик көзөмөлдөө боюнча:**

-экспертизаны уюштуруу, өткөрүү жана жаныбарлар кармалуучу жайларды, сарайлардын технологиялык процесстерин ошондой эле жаныбарлардан, өсүмдүктөрдөн алынган сырьелорду кайра иштетүүдөгү технологиялык операцияларды көзөмөлдөө;

-жаныбарлардан жана өсүмдүктөрдөн алынган продуктыларды жана сырьелорду, бал аарылардын жана суу жандыктарынын продукцияларын ветеринардык-санитариялык жактан көзөмөлдөө;

-жаныбарларды, жаныбарлардан жана өсүмдүктөрдөн алынган продуктыларды жана сырьелорду, бал аары жана суу жандыктарынын продуктыларын ташуу боюнча көзөмөл жүргүзүү жана уюштуруу;

-жаныбарларга жана адамдарга жалпы болгон оорулардан элди коргоо;

-кыргыз мамлекетинин территориясын ар кандай жугуштуу оорулардын башка мамлекеттерден өтүп кетишинен сактоо;

**уюштуруу жана башкаруу иштери боюнча:**

-врачтык жана эксперттик көзөмөлдөө иштерин жүргүзүп жаткан кесиптик коллективди башкаруу;

-айлана-чөйрөгө инфекциялык, инвазиялык жана башка оорулардан, биологиялык булгануулардын келип чыгышына жана таралышына мониторингдерди уюштуруу жана өткөрүү;

-ветеринардык иш-чаралардын экономикалык натыйжалуулугун баалоо;

-ветеринардык кызматтын экономикалык өнүгүүсүн баалоо жана божомолдоо;

-ветеринардык жана өндүрүштүк бөлүктөрдүн келечектеги иштерин пландаштыруу;

-ветеринардык мекемелердеги иштерди уюштуруу жана ветеринардык документтерин жүргүзүү.

**өндүрүштүк жана технологиялык иш-чаралары боюнча:**

-жаныбарлардан жана өсүмдүктөрдөн алынган продукцияларды өндүрүү, кайра иштетүү, сактоо, ташып жеткирүү жана сатуу боюнча технологиялык процесстерге көзөмөлдөөнү уюштуруу;

-дары-дармектерди, дары сырьелорун жана биологиялык активдүү кошулмаларды натыйжалуу пайдалануу;

-дары-дармектерди иштеп чыгаруунун жаңы ыкмаларына, пайдалануусуна катышуу жана алардын сапатын көзөмөлдөө;

**долбоордук-консультативдик жана билим берүү иштери боюнча:**

-мал чарба комплекстеринин курулушу боюнча, мал чарба продуктыларын кайра иштетүү боюнча технологиялык линияларынын долбоорлорун иштеп чыгуусуна катышуу жана алардын ветеринардык-санитардык жана гигиеналык талаптарына ылайык экспертиза жүргүзүү;

-жаныбарларды дарылоо, ооруну алдын алуу жана диагноз коюу, ветеринардык-санитардык экспертиза боюнча, соттук-ветеринардык экспертиза боюнча жана ветеринардык иштерди уюштуруу чөйрөсүндө консультациялык иштерди алып баруу;

-ветеринардык, зоотехниялык жана биологиялык багыттагы (профилдеги) адистерди даярдоо жана алардын кесиптик деңгээлин жогорулатуу максатында кайра даярдоо;

-малдын ээлерин жана алардын үй-бүлө мүчөлөрүнө социалдык маданий жана гигиеналык жактан билим берүү жана түшүндүрүү;

**илимий изилдөө иштери боюнча:**

-мал чарбасындагы жана ветеринария чөйрөсүндөгү илимий изилдөөлөрдүн ыкмаларын жаңыртуу жана инновациялык технологияны иштеп чыгаруу жана аны өндүрүшкө киргизүү;

-илимий маалыматтарды чогултуу, чагылдырууларды, аннотацияларды даярдоо, реферат жана отчет түзүү, изилдөө иштери боюнча маалыматтарды талдоо, илимий дискуссияларга, ар кандай деңгээлдеги илимий коргоо иштерине катышуу, изилдөө жүргүзүп жаткан тема боюнча доклад жана билдирүүлөрдү жасоо, окуп үйрөтүү максатында тарбиялык иштердин кесиптик деңгээлин жогору көтөрүү жана жайылтуу, изилдөө жүргүзүүнүн ыкмаларын, программаларын жана пландарын иштеп чыгуу жана изилдөөнүн жүрүшүн, абалын, жыйынтыгын талдоо.

**4.Адистикти даярдоодо НББПны ишке ашыруунун шарттарына карата талаптар**

4.1.Жождор адистик боюнча НББПны ишке ашыруудагы укуктарына жана милдеттүүлүктөрүнө жалпы талаптар.

4.1.1. Жождор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын адистик тийиштүү мамлекеттик билим берүү стандартынын негизинде иштелип чыгат жана жождун окумуштуулар кенеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудон кем эмес убакытта жаңыланып турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптерин иштеп чыгуу;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлдөө, мунун ичинде окуп жаткандарды сурап билүү жолу менен;

- өзүнүн ишин (стратегияларын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүгө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестацияло жөнүндө жобону эске алуу менен аныкталат.

4.1.3. НББПны иштеп чыгууда ЖОЖду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-иш мүнөзүндөгү өз алдынча башкарууну) түзүү мүмкүнчүлүктөрү аныкталуусу керек. Жождун социалдык-маданий чөйрөсүн түзүп калыптандырууда, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

Дисциплиналардын жалпы эмгек сыйымдуулугу эки зачеттук бирдиктен кем болбош керек (окуучулардын тандаган дисциплиналарын эсепке албаганда).Эмгек сыйымдуулугу үч зачеттук бирдиктен жогору болгон дисциплиналардан баа коюлушу керек («эн жакшы», «жакшы», «канаттандыраарлык»).

4.1.4. Жогорку окуу жайларынын НББПсы студенттин тандоосу боюнча дисциплиналарды камтуусу керек. Студенттин каалоосу боюнча дисциплиналарды түзүүнүн тартибин Жождун окумуштуулар кеңеши аныктайт.

4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.1.7. Жогорку окуу жайдын адис даярдоосунда НББПсына кирген дисциплиналар лаборатордук практикалык жана (же) практикалык окуу сабактарды камтышы керек. Алардын лаборатордук практикалык жана (же) практикалык окуу сабактарды камтыганын белгилеген тизмеси жож тарабынан адистиктин профилдерин эске алуу менен аныкталат.

4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

4.2.1. Студенттер өз тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча Жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер Жождун НББПсында алдын ала каралган бардык тапшырмаларды белгиленген мөөнөттөрдө аткарууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен жумасына 48 саат болуп белгиленет;

Факультативдик дисциплиналардын көлөмү бардык окутуу мөөнөтүнүн ичинде 10 зачеттук бирдиктен ашпаш керек*;*

Адистерди дярдоонун НББП өздөштүрүүнүн күндүзгү окутуу формасында аудитордук окуу сабактарынын максималдык көлөмүжумасына 27 академиялык саатты түзөт. Бул көлөмгө дене тарбия сабагы кирбейт.

Күндүзгү окуу формасында жумасына аудиториялык сабактардын көлөмү ар бир окуу дисциплинасын үйрөнүүгө бөлүнгөн жалпы көлөмдүн кеминде 35 пайызын түзөт.

Окуу дисциплинасы боюнча өз алдынча иштөөгө бөлунгөн сааттарга ушул окуу дисциплинасы (модуль) боюнча экзаменге даярданууга каралган убакыт кошулат.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес.

4.7.Адис даярдоонун НББП нын «Окуу жана өндүрүштүк практикалар, илим-изилдөө иштери» бөлүгү милдеттүү болуп эсептелет жана ал түздөн-түз профессиялык-практикалык даярдоого багытталган.

Практикаларды кадрдык жана илимий-техникалык потенциалы бар башка мекемелерде, өндүрүштүк уюмдарда, илим-изилдөө институттарында, кафедраларда жана лабораторияларда өткөрүшөт. Практиканын жыйынтыгы боюнча аттестациялоодо коюлган талаптарга ылайык түзүлгөн жазуу отчетторунун негизинде жүргүзүлөт жана ага ө ндүрүштүк практиканын жетекчиси кол койуп бекитилген күндөлүгү тиркелет. Аттестациянын жыйынтыгы боюнча баа коюлат.

4.8.Илим-изилдөө иши адис даярдоонун НББП милдеттүү бөлүгү болуп эсептелет. Ал комплекстүү жалпы илимий жана профессионалдык компетенциялардын пайда болушуна багытталган. Мында окуу жайы окуучуларга төмөндөгү мүмкүнчүлүктөдү түзүш керек:

- илим менен техниканын жетишкендиктери жөнүндө ата мекендик жана чет элдик атайын адабияттарды жана илимий техникалык маалыматтарды окууга;

- илим изилдөө иштерине же техникалык иштеп чыгууларга катышууга;

- илимий-техникалык маалыматтарды чогултууга, анализдөөгө жана системалаштырууга;

- конференцияларда доклад менен чыгууга.

**5. Адистик боюнча НББПсынын талаптары**

5.1. Адистик боюнчаНББПнын өздөштүрүүнүн натыйжаларына коюлуучу талаптар. 610001-«Ветеринария» адистиги боюнча бүтүрүүчү НББП максаттарына жана ушул ЖКББнын мамлекеттик билим берүү стандартыннын 3.4 жана 3.8 пункуттарында көрсөтүлгөн кесиптик иштин милдеттерине ылайык **«**адис**»** квалификациясын ыйгаруу менен төмөнкү компетенцияларга ээ болушу керек;

**а) универсалдык:**

**Жалпы илимий компетенциалар (ЖИК)**

Дисциплиналар аралык жана инновациялык мамиленин негизинде социалдык, айланага көз караш жана жеке маанилүү көйгөйлөрдү чечүүгө, социалдык адилеттүүлүктү камсыздоого, демократиялык коомдун жарандык баалуулуктарын өнүктүрүүгө багытталган стратегиялык маселелерди чечүүгө жана талдоого жөндөмдүү (ЖИК-1);

**Инструменталдык компетенциялар (ИК)**

-Профилдик жана ага байланыштуу чөйрөнүн деңгээлинде мамлекеттик, расмий жана чет элдик бир тилде кесиптик дискуссияларды жүргүзүүгө жөндөмдүү (ИК-1);

-Инновациялык жана илимий ишмердикте колдонуу үчүн маалыматтык технологияларды жана ири берилмелерди колдонуу менен жаңы билимдерди иштеп чыгарууга жөндөмдүү (ИК-2);

- Кесиптик ишмердикте ишкердик билими менен ыкмаларды колдонууга жөндөмдүү (ИК-3);

**- социалдык-инсандык жана жалпы маданий (СИЖМК):**

**-** Максатына жетүү үчүн эксперттик /кесиптик топтордун/ уюмдардын ишмердүүлүгүн уюштурууга жөндөмдүү **(СИЖМК -1):**

**б) бүтүрүүчү төмөнкү профессионалдык компетенцияларга ээ боло алат (ПК):**

**врачтык кызматтын чөйрөсүндө:**

- жаныбарлардын ылаңдарынын өрчүүсүндө социалдык-чарбалык жана жаратылыш факторлорунун баалоо ыкмаларын колдонууга, аларды коррекциялоону, жугуштуу, паразитардык жана жугушсуз патологияларынын алдын алуу чараларын жүргүзүүгө, (ПК-1);

- өтө коркунучтуу жана негизги ылаңдарды болтурбай коюунун алдын ала чараларын жүргүзүүгѳ; дени соо малдарды топтоо үчүн ден-соолукту жакшыртуучу жалпы чараларды жүргүзүүгө, багуу жана тоюттандыруу боюнча сунуштарды берүүгө, ылаңдаган жана дени соо малдардын диспансердик байкоолорун эффективдүү балоого (ПК-2);

- медико - техникалык жана ветеринардык аппаратураларды, инструментарийлерди жана лаборатордук, диагностикалык жана дарылоо максатында малдардын клиникалык изилдөөлөр техникасын билүүдө туура колдонуу жөндөмдүүлүгүнө, ошону менен бирге коюлган диагнозго жараша керектүү дарылоону сунуштоого (ПК-3);

- малдардын жугуштуу жана инвазиялык ооруларын, алардын уулануусунда жана радиациалык жабыркоосунда диагностикалоо, алдын алуу жана даарылоого, ветеринардык санитариянын ыкмаларын жана чарбаларды жугушсуздандырууну билүүгѳ (ПК-4);

- организмдин органдарынын жана системаларынын функцияларынын закон ченемдүүлүгүн анализдөөгө, морфо-физиологиялык негиздери боюнча билимин колдонууга, клинико-иммунологиялык изилдөөлөрдүн негизги ыкмаларын жана малдардын организминин функционалдык абалын баалап ѳз убагында ылаңдарды диагностикалоо үчүн колдонуу жөндөмдүүлүгүнѳ (ПК-5);

- жаш, жаңы туулган жана чоң малдарда көп кездешүүчү ылаңдардын негизги дарылоо чараларын жүргүзүүгө, ошондой эле малды өлүмгө дуушар кылуучу организмдин ар кандай оорулуу абалдарында (нервдик, эндокриндик, иммундук, дем алуу, тамак сиңирүү, сийдик бөлүп чыгаруу жана кан тамыр ситемаларынын ылаңдары, коркунучтуу бузулулар (курч кан жоготуу, дем алуунун бузулушу, жүрөктүн токтошу, кома, шок) токтоосуз заматта дарылоо ыкмаларын колдонууга (ПК-6);

- асептика жана антисептика ыкмаларын колдонуу менен керектүү диагностикалык, терапевтикалык, хирургиялык жана акушер-гинекологиялык чараларды жүргүзүүгө, дени соо жана оорулуу малдарга даарылык - диетикалык тоюттандырууну уюштуруунун негизги принциптерин билүүгѳ (ПК-7);

- инфекциялык, паразитардык жана жугушсуз ылаңдар менен ылаңдаган малдарды коюлган диагнозго ылайык адекваттык (терапевтикалык жана хирургиялык) дарылоого, ошондой эле даарылоонун медикаментоздук жана медикаментоздук эмес альгоритмин тандоого (ПК-8);

**эксперттик контролдук көзөмөлдөө чөйрөсү боюнча:**

- өлгөн малга союуну жүргүзүү жана өлгөндөн кийинки диагнозду туура коюу, арбитраждык өндүрүштө жана ветеринардык-соттук экспертиза боюнча дарылоонун туура жүргүзүлгөндүгүн баалоого (ПК-9);

- мал чарбасынын, бал аарылардын жана деңиз жандыктарынын продуктыларын ветеринардык-санитардык баалоо, аларды ѳндүрүүнү көзөмөлдоөө жана ташуу, чек арадан алып өтүү эрежелерин билүү даярдыктарына жана жөндөмдүүлүктөрүнө (ПК-10);

- малдан жана өсүмдүктөрдөн алынган сырьелорду кайра иштетүүнүн, мал кармалган сарайлардын технологиялык жана операциялык көзөмөлдөөлөрүн, ошондой эле эксперттик баалоону уюштуруу жана жүргүзүү, малдарды, сырьелорду, малдардан, аарылардан, деңиз жандыктарынан алынган продукциялардын транспортировкасын уюштуруу жана көзөмөлдөө даярдыктарына жана жөндөмдүүлүктөрүн жүргүзүүгө (ПК-11);

- элдерди малдарга жана адамдарга жалпы болгон ылаңдардан сактоо чараларынын экспертизасын жана көзөмөлдөсүнүн уюштурууну жүргүзүү даярдыктарына жана жөндөмдүүлүктөрүнѳ, Кыргыз Республикасынын территориясын башка өлкөлөрдөн кирүү коркунучу болгон жугуштуу ылаңдардан сактоого (ПК-12);

**уюштуруу жана башкаруу иштери боюнча:**

- Кыргыз Республикасынын жана эл аралык уюмдардын ветеринарияда жана саламаттыкты сактоодо кабыл алынган нормативдик документацияларын колдонууга, ветеринардык жардам көрсөтүү боюнча дарылоо-алдын алуу чараларын жүргүзүү, экономикалык жана башкаруу иштерин уюштурууга, перспективдүү пландоого, алардын көрсөткүчтөрүн анализдөөгѳ, ошондой эле эпизоотияга каршы жана дарылоо-алдын алуу чараларынын эффективдүүлүгүн баалоону жүргүзүүгө (ПК-13);

- стихиялык кырсыктарда жана радиоциондук абалдын начарланышында, элди өтө коркунучтуу инфекциялардын очокторунан сактоодо, карантиндик чараларда, айлана чөйрөнүн биологиялык булганышында, жугуштуу, инвазиондук жана башка ылаңдардын таркалышында жана пайда болуусунун мониторингин жүргүзүү иштерин даярдыкта жана жөндөмдүүлүк менен уюштурууга (ПК-14);

- өтө коркунучтуу, анын ичинен зооантропоноздук ылаңдарды таркатпоо үчүн тезинен дарылоону жүргүзүү, ошондой эле ылаңдарды тез аныктоо үчүн массалык диагностикалык, дарылоо-алдын алуу чараларын жүргүзүүнү көзөмөлдөө иштерин мыкты даярдыкта жана жөндөмдүүлүк менен уюштурууга (ПК-15);

**өндүрүштүк - технологиялык тармак боюнча:**

- өндүрүү, кайрадан иштетүү, сактоо, транспортировкалоо технологиялык процесстерин жана мал чарбасынан алынган продуктыларын сатуу иштерин уюштурууда ветеринардык көзөмөлѳлдѳѳгѳ, дары сырьелорду, дары заттарды, биопрепараттарды, биологиялык активдүү кошулмаларды колдонуу жана дары заттарын даярдоодо сапатын кзөмөлдөө жолдорун иштеп чыгууга активдүү катышууга даяр болууга жана жөндөмдүүлүк менен уюштурууга (ПК-16);

**долбоордук-консультативдик тармак боюнча:**

- ветеринардык мекемелерди жана клиникаларды, мал чарба комплекстерин, мал чарба продуктыларын кайра иштетүүдөгү технологиялык линияларын куруу долбоорлорун жана ветеринардык-санитардык жана гигиеналык талаптарды иштеп чыгууга мыкты даярдык жана жөндөмдүүлүк менен катышууга, ветеринардык иштерди, соттук-ветеринардык экспертизаны уюштуруу, малдардын ылаңдарын диагностикалоо жана дарылоо, алдын алуу чаралары боюнча консультативдик иштерди жөндөмдүүлүк менен өткөзүүгө (ПК-17);

**билим берүү жана тарбиялык иштер чөйрөсүндө:**

- элдин арасында ветеринардык-санитардык агартуу иштерин жайылтуу, мал ээлерине соцкультуралык жана гигиеналык билим берүүлөрдү, окуп жаткандарга тарбия иштерин, ишмердүүлүктүн абалын жана динамикасын анализдөөнү, профессионалдык билимдерди популяризациялоону жана таркатууну даярдык жана жөндөмдүүлүк менен өткөзүүгө (ПК-18);

**илимий изилдөө иштери боюнча:**

-илимий маалыматтарды чогултууну, аннотацияларды, обзорлорду даярдоо, рефераттарды жана отчетторду, библиографияларды түзүү, илим дискуссияларында жана илимий иштердин коргоо процедураларын, жүргүзгөн илимий иштери боюнча тематикасы менен конференцияларда докладдар менен катышканга, тематикасы боюнча чет мамлекеттик жана ата мекендик тажрыйбаларды анализдөөгө, пландарды, программаларды жана илимий изилдөөлөрдү жүргүзүү ыкмаларын иштеп чыгууга, илимий жана эксперименталдык изилдөөлөрдү жүргүзүүгө даярдык жана жөндөмдүүлүк менен ишке ашырууга (ПК-19);

- азыркы замандагы изилдөөлөрдө жаңы перспективдик каражаттарды түзүү максаты үчүн теориялык жана эксперименталдык ыкмаларды колдонууга, изилдөөлөрдүн жыйынтыктарын өндүрүштүк практикада колдонууга киргизүү иштерин уюштурууну, ветеринарияда жана биологияда илим изилдөөлөрдү инновациялык ыкмаларын колдонууну билүүгө даярдыкта жана жөндөмдүүлүк менен катышууга (ПК-20).

**5.2. Адистик боюнча НББПнын түзүмүно талаптар.**

Адистик боюнча НББПнын түзүмү төмөнкүдөй блокторду камтыйт:

1-блок Дисциплиналар (модулдар);

2-блок Практика;

3-блок Мамлекеттик жыйынтыктоочу аттестация;

|  |  |  |
| --- | --- | --- |
| Адистик боюнча НББПнын түзүмү | | Адистик боюнча НББПнын жана анын блокторунун кредиттердеги көлөмү |
| 1-блок | 1. Гуманитардык, социалдык жана экономикалык цикл 2. Математикалык жана табигый илимий цикл 3. Кесиптик цикл | 20- 30  19- 21  180- 220  214-269 |
| 2-блок | Практика | 20 - 28 |
| 3-блок | Жыйынтыктоочу мамлекеттик аттестация | 3 |
| Адистик боюнча НББПнын көлөмү | | 300 |

Жож мамлекеттик билим берүү стандартынын талаптарына ылайык адистик боюнча НББПны иштеп чыгат жана улугrук квалификациянын алкактарына ылайык окуryунун натыйжаларына жетүүгө жоопкерчилик тартат.Дисциплиналардын (модулдардын) топтомун жана алардын адистик НББПнын ар бир блоryна тиешелүү эмгек сыйымдуулугун жож улуттук квалификациянын алкактарында каралган окуryунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

**5.2.1. Адистик НББП төмөнкүлөрдү ишке ашырууну камсыздашы керек:**

-гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекттик орган тарабынан аныкталат.

- дене тарбия жана спорт боюнча дисциплиналар кеминде 360 саат көлөмүндө жана аларды өздөштүрүү милдеттүү болуп саналат, бирок кредиттерге которулбайт жана адистик боюнча НББП нын көлөмүнө киргизилбейт.

5.2.2. 2 - блог «Практика» окуу практикасын (таанышуучу), технологиялык, илимий-изилдөө иштери жана өндүрүштүк практикасын (долбоордук, эксплатациялык, педагогикалык, илимий-изилдөө иштерин) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

5.2.3. «Малекеттик аттестация» 3-блогу мамлекеттик экзамендерди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

**5.2.4. Адистик боюнча НББПнын алкагында милдеттүү жана элективдүү бөлүк болот.**

Адистик боюнча НББПнын милдеттүү бөлүгүнө улуттук квалификациянын алкактарынын денгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Милдеттүү бөлүктүн көлөмү адистик боюнча НББП нын жалпы көлөмүнөн 50 пайыздан ашпоого тийиш (мамлекеттик аттестациялоонун көлөмүн эске албаганда).

Адистик боюнча НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка адистик боюнча НББПнын дисциплиналарын тандоого жол берилет.

5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) (ден соолугунун абалы боюнча окууга каршы көрсөтмөлөр НББПдан каралган учурдан тышкары), адистерди даярдоонун негизги билим берүү программасы боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3. Адистик боюнча НББПны ишке ашыруунун шарттарына талаптар.**

5.3.1. Окуу процессин кадрдык камсыз кылуу.

Адистерди даярдоонун негизги билим берүү программасын ишке ашыруу окуткан дисциплинанын профилине ылайык базалык билими бар, илимий жана (же) илимий-методикалык иш менен системаллык түрдө алектенген педагогикалык кадрлар менен камсыз кылынышы керек, мында илимдин кандидаты же доктору окумуштуулук даражасы бар окутуучулар тарабынан берилген дисциплиналардын жалпы санынын 35 пайызын түзүшү керек.

Окуу процесси 10% га чейинкиси иш-тажырыйбасы бар кесиби боюнча тиешелүү болгон жетекчи же өндүрүштө эмгектенип жүргөн адистер менен толукталышы мүмкүн.

Специализацияларды теоретикалык жана практикалык даярдоодо ЖОЖдун штаттык илим-педагогикалык докторлук жана кандидаттык илим, доценттик даражасы, жогорку кесиптик окуу жайларында иштеген 3 жылдан кем эмес эмгек стажысы бар мугалимдер алып барышы шарт. Жалпы теоретикалык жана практикалык даярдоодо иш-тажырыйбасы бар кесиби боюнча тиешелүү болгон жогорку квалификациялуу адистер менен толукталышы мүмкүн.

**5.3.2. Окуу процессин окуу-методикалык жана маалыматтык камсыз кылуу.**

Адистерди даярдоонун НББПсын ишке ашыруу үчүн бардык окуу методикалык документациялар жана НББПнын дисциплиналары (модулдары), окуу курстары менен камсыз болушу керек. Ушул окуу дисциплиналарынын мазмундары Интернет сеттеринде же болбосо окуу жайында маалыматтарды коргоо боюнча талаптарга ылайык келген локалдык сеттерде болушу зарыл.

Аудиториядан сырткары иштери методикалык жана аны аткарууга кеткен убакыттын талдоолору менен коштолот.

Ар бир окуучунун, негизги дисциплиналарды жана окуу-методикалык адабияттарды камтыган, укуктуу ээлери менен туз келишими бар электорндук - библиотекалык системага кирүү мүмкүнчүлүгү камсыз болуш керек. Мындай системага бир эле мезгилде окуучулардын 25 % дан кем эмесинин кирүү мүмкүнчүлүгү камсыз кылынышы керек.

Библиотекалык фонддун комплекттерине баардык циклдердин базалык бөлүктөрүндөгү акыркы 10 жылдагы (гуманитардык, социалдык жана экономикалык циклинин базалык бөлүгүнө акыркы 5 жылдык) негизги окуу куралдарынын печатталган жана электрондук чыгарылыштарына жол алуу ар бир 1 студенттке 0,5нуска туура келет.

Электрондук-библиотекалык системасы ар бир окуучуга жердин баардык жеринен Интернет аркылуу маалымат алуу мүмкүнчүлүгүн камсыз кылышы керек.

Ар бир окуучуга комплектүү библиотекалык фонддон 5 тен кем эмес ата мекендик жана 4 төн кем эмес чет өлкөлүк журналдар менен камсыз кылынуусу керек.

Ветеринария

Ветеринардык медицина

Эпидемиология жана жугуштуу оорулар

Эксперментальдык биология жана медицина бюллетени

Антибиотиктер жана химиотерапия

**5.3.3. Окуу процессин материалдык-техникалык жактан камсыздоо.**

Адистерди даярдоонун негизги билим берүү программасын ишке ашыруучу жогорку окуу жайынын лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келүүчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

1) НББП ишке ашырууда гуманитардык, социалдык жана экономикалык циклдин сабактарын окутуу максатында материалдык-техникалык жактан камсыздалган окуу лабораториялары, атайын жабдылган бөлмөлөр, компьютердик класстар, профессионалдык циклдин дисциплиналары үчүн адистештирилген анатомиялык, патолого-морфологиялык сою залдары, окуу аптекасы, биохимиялык, микробиологиялык, вирусологиялык, ветеринардык-санитардык лабораториялар, молекулярдык-биологиялык (ПЦР, ИФА) изилдөөлөр үчүн заманбап жабдыктар жана профилдик циклдеги сабактарды алып барууга атайын жабдылган окуу бөлмөлөрү, ветеринардык клиника, айыл чарба малдарын жасалма уруктандыруу бөлмөсү, операция бөлмөсү, адистештирилген музейлер, кафедралардын илимий-өндүрүштүк филиалдары, виварий, базалык чарбалар, физио-процедуралык кабинет, УЗИ жана рентген аппараттары менен жабдылган диагностикалык бѳлмѳлѳр, ветеринардык аспаптардын жыйындысы, диагностикалык куралдар жана теле, видеосистемалар, кафедралык библиотекалар болушу зарыл.

Математикалык жана табигый илимий циклдин дисциплиналарын студенттерге окутуу үчүн адистештирилген химиялык анализдѳѳ, билиогиялык экспонаттар, биофизика кабинеттери жана атайын тизмек боюнча реактивдер жана илимий приборлор, биоэлектрикалык жабдыктар болушу талап кылынат.

Электронндук басылмаларды колдонууда жож ар бир студентт ѳз алдынча даярдануу үчүн окулуучу дисциплинанын кѳлѳмүнѳ жараша Интернет кошулган компьютердик класстардан жумушчу орун менен камсыз кылыш керек. НББП адистикти даярдоону каржылоо жогорку окуу жайларды каржылоо боюнча бекитилген нормативдерден тѳмѳн эмес кѳлѳмдѳ жүргүзүлүшү керек.

2) башка курулуштардын болушу:

* спорт залы
* библиотека (электрондук библиотека), окуу залы интернет менен байланышкан;
* жыйындар залы

3) Ашкана жана медпункттун болушу

**5.3.4. Бүтүрүүчүлөрдү даярдоонун сапатын баалоо.**

НББП өздөштүрүүнүн сапатын баалоо учурдагы контролдоону**,** аралык аттестациялоону жана мамлекеттик жыйынтыктоочу аттестациялоону камтыйт.

Күндөлүк жана аралык аттестациялоонун формаларын жана шарттарын ар бир дисциплина боюнча окуу жайы өздөрү иштеп чыгышат жана окуунун алгачкы айларында студенттерге кабарлашат.

Окуу жайы даярдоонун сапатын аныктодоо сырткы эксперттерди жана жумуш менен камсыз кылуучуларды тартууга болот.

Студенттердин жеке жетишкендиктеринин НББП адистигинин тийиштүү даярдыгынын этаптуу талаптарына ылайык келүүсүн тастыктоо үчүн (учурдагы иш-аракеттердин мониторинги жана аралык аттестация) баалоо каражаттарынын фондулары түзүлөт, анын ичинде типтүү тапшырмаларды, контролдук иштер, тесттер жана көзөмөлдөө ыкмалары, билимдерин жана көндүмдөрүнүн деңгээлин баалоо үчүн. Баалоо фонддору университет тарабынан иштелип чыгып бекитилет.

Жож студенттердин билим денгээлин көзөмөлдөө боюнча учурдагы жана аралык аттестациялоо программаларын алардын келечектеги кесиптик ишмердүүлүгүнүн шарттарына жакындатууга максималдуу шарт түзүшү керек. Бул багытта, белгилүү бир дисциплинанын мугалимдеринен тышкары, жумуш берүүчүлөр жана аралык сабактарды берүүчүү окутуучулар да активдүү тартылышы керек.

Студенттерге окуу процессинин мазмунун, уюштурулушун жана сапатын, ошондой эле кээ бир мугалимдердин ишин баалоо мүмкүнчүлүгү берилиши керек.

Мамлекеттик жыйынтыктоочу аттестация эки мамлекеттик экзаменди камтыйт.

Биринчи мамлекеттик экзамен жугушсуз оорулар циклы боюнча өткөрүлөт. Экинчи мамлекеттик экзамен жугуштуу оорулар цикли боюнча өткөрүлөт. Мамлекеттик экзамендин мааниси, көлөму жана түзүлүшү боюнча НББП кесиптик компетентцияларына ылайык окуу жайы тарабынан аныкталат. Жогорку окуу жайнын макулдугу менен бүтүрүүчү мамлекеттик аттестациялоо комиссиясына өзүнүн илим-изилдөө иштеринин жыйынтыктарын квалификациалык иш катары көрсөтѳ алат. Квалификациялык ишти даярдоого сааттын саны НББП тарабынан аныкталат.

«**610001-Ветеринария»** адистиги боюнча стандарт "Кыргыз улуттук агрардык университетинин" алдындагы "Айыл чарбасы" тармагында билим берүү боюнча окуу-методикалык бирикмеси тарабынан 2021-жылы иштелип чыккан.